Juhanness Hesflots Klēbo

Juhanness Hesflots Klēbo (; dzimis ) ir norvēģu distanču slēpotājs. Piedaloties trīs ziemas olimpiskajās spēlēs, viņš ir izcīnījis 13 olimpiskās medaļas, tai skaitā 11 zelta medaļas. Klēbo ir visvairāk zelta medaļas izcīnījušais sportists ziemas olimpisko spēļu vēsturē, kā arī ir otrajā vietā pēc peldētāja Maikla Felpsa olimpiskajās spēlēs izcīnīto zelta medaļu skaita vērtējumā.

 Karjera 
Pasaules kausā debitējis 2015.—2016. gada sezonā. 2017. gadā kļuva par jaunāko sportistu, kas izcīnījis uzvaru Pasaules kausā sprinta kopvērtējumā. Piecas reizes kļuvis par Pasaules kausa absolūtā kopvērtējuma uzvarētāju (2018, 2019, 2022, 2023, 2025).

Startējis  Phjončhanā, kur kļuva par trīskārtēju olimpisko čempionu (individuālais sprints, 4x10 km stafete, komandu sprints). Klēbo ir viens no Phjončhanas olimpisko spēļu veiksmīgākajiem sportistiem.  Pekinā izcīnīja zelta medaļas gan individuālajā, gan komandu sprintā. Norvēģijas komandas sastāvā stafetē ieguva sudraba medaļu, bet 15 km distancē klasiskajā stilā bronzu.  uzvarēja visās disciplīnās, izcīnot sešas zelta medaļas. Vispirms viņš izcīnīja savu pirmo olimpisko zeltu garajās distancēs — 20 km skiatlonā, bet sprinta distancē kļuva par čempionu jau trešajās olimpiskajās spēlēs pēc kārtas. Vēlāk uzvarēja 10 km distancē brīvajā stilā ar intervāla startu, stafetē un komandu sprintā. Sacensību noslēgumā ieguva zeltu arī 50 km distancē klasiskajā stilā ar kopēju startu.

Sekmīgi startējis Pasaules čempionātos, izcīnot 15 zelta medaļas. 2017. gada Pasaules čempionātā Lahti izcīnījis bronzas medaļu sprintā. 2019. gada Pasaules čempionātā Zēfeldē izcīnīja trīs zelta medaļas: individuālajā sprintā, komandu sprintā un 4x10 km stafetē. Šo panākumu atkārtoja arī 2021. gada Pasaules čempionātā Oberstdorfā. Viņš sākotnēji uzvarēja arī 50 km klasiskā stila distancē ar kopēju startu, taču tika diskvalificēts par sadursmi finiša taisnē ar krievu slēpotāju Aleksandru Boļšunovu. 2023. gada Pasaules čempionātā Planīcā ieguva zelta medaļas sprintā, komandu sprintā un stafetē, kā arī divas sudraba medaļas: skiatlonā un 50 km distancē klasiskajā stilā. 2025. gada Pasaules čempionātā Tronheimā izcīnīja zeltu sprintā ceturto reizi pec kārtas.

Klēbo ir arī četrkārtējs Tour de Ski uzvarētājs. Pirmoreiz viņš šo daudzdienu sacensību kopvērtējumā uzvarēja 2018.—2019. gadā, bet otro reizi to paveica 2021.—2022. gada sezonā. 2022.—2023. gada sezonā uzvarēja pirmajos sešos Tour de Ski posmos, kļūstot par pirmo slēpotāju, kam tas izdevies. Pēdējā posmā ieņemot sesto vietu, nodrošināja uzvaru kopvērtējumā un savu trešo titulu. Pārliecinoši uzvarot 2024.—2025. gada sezonā, Klēbo kļuva par otro slēpotāju pēc Dario Koloņas, kas izcīnījis Tour de Ski titulu četras reizes. 2026. gadā vēlreiz uzvarēja Tour de Ski kopvērtējumā un kļuva par pirmo, kas izcīnījis piecus titulus.

 Rezultāti 

 Olimpiskās spēles 
 Gads Vieta Individ. starts (10/15 km) Skiatlons Masu starts (50 km) Sprints Stafete Komandu sprints   Phjončhana — 10. —1.1.1.   Pekina3. 40. 1.2.1.   Milāna un Kortīna1.1.1.1.1.1.

 Pasaules čempionāts 
 Gads Vieta Individ. starts (15 km) Skiatlons Masu starts (50 km) Sprints Stafete Komandu sprints 2017  Lahti 15. — —3. — 4. 2019  Zēfelde — 28. —1.1.1. 2021  Oberstdorfa — 4. 1.1.1. 2023  Planīca 4.2.2.1.1.1. 2025  Tronheima1.1.1.1.1.1.

 Pasaules kausa kopvērtējums 
 Sezona Kopējā ieskaite Distanču kauss Sprinta kauss U-23 ieskaite 2015.—2016.  110.  —  68.  12. 2016.—2017.  4.  29. 1. 1. 2017.—2018. 1.  7. 1. 1. 2018.—2019. 1.  9. 1. 1. 2019.—2020. 2.  6. 1.  — 2020.—2021. 3.  8.  8.  — 2021.—2022. 1. 3. 2  — 2022.—2023. 1. 2. 1.  — 2023.—2024. 2. 2. 1.  — 2024.—2025. 1.  6. 1.  —

 Atsauces 

 Ārējās saites 

Kategorija:1996. gadā dzimušie
Kategorija:Oslo dzimušie
Kategorija:Norvēģijas distanču slēpotāji
Kategorija:Norvēģijas sportisti 2018. gada ziemas olimpiskajās spēlēs
Kategorija:Norvēģijas sportisti 2022. gada ziemas olimpiskajās spēlēs
Kategorija:Norvēģijas sportisti 2026. gada ziemas olimpiskajās spēlēs
Kategorija:Distanču slēpotāji 2018. gada ziemas olimpiskajās spēlēs
Kategorija:Distanču slēpotāji 2022. gada ziemas olimpiskajās spēlēs
Kategorija:Distanču slēpotāji 2026. gada ziemas olimpiskajās spēlēs
Kategorija:2018. gada ziemas olimpisko spēļu medaļnieki
Kategorija:2022. gada ziemas olimpisko spēļu medaļnieki
Kategorija:2026. gada ziemas olimpisko spēļu medaļnieki
Kategorija:Norvēģijas olimpiskie zelta medaļnieki
Kategorija:Norvēģijas olimpiskie sudraba medaļnieki
Kategorija:Norvēģijas olimpiskie bronzas medaļnieki
Kategorija:Olimpiskie zelta medaļnieki distanču slēpošanā
Kategorija:Olimpiskie sudraba medaļnieki distanču slēpošanā
Kategorija:Olimpiskie bronzas medaļnieki distanču slēpošanā